Soldatar frå 99th Mountain Brigade's 2nd Battalion, 5 Gorkha Rifles, under øvinga Yudh Abhyas i 2013.
Indiske stridsvogner under øvinga Yudh Abhyas i 2009.
**Den indiske hæren** (hindi भारतीय थलसेना, Bhāratīya Thalsēnā) er den landbaserte og den største greina i det indiske forsvaret. Han er ein av dei største ståande hærane i verda, med over 1,1 millionar aktive soldatar og 960 000 reservestyrkar. Over 80 % av dei aktive forsvarsstyrkane i India høyrer til hæren. Som resten av det indiske forsvaret er rekruttering bygd på frivillig verving.

Hæren er sett saman av fleire regiment, men er delt inn i sju forband (*Commands*) med ulike geografiske basar og operasjonsområde. Den øvste leiaren (de jure) er presidenten i India, men hæren blir de facto styrt av den indiske forsvarsministeren og kommandert av hærstabssjefen, som er ein firestjerners general.

Hæren har bakgrunn i militærstyrkane som kjempa for Det britiske austindiakompaniet og seinare hæren til Britisk India. Mange av regimenta har derfor teke del i slag og felttog også før India fekk sjølvstende. Etter sjølvstendet har hæren vore involvert i fire krigar mot nabolandet Pakistan og ein mot Kina. Andre større operasjonar har vore Operation Vijay, Operation Meghdoot og Operation Cactus. Hæren har også vore fredsbevarande styrke for SN fleire gonger, mellom anna i Angola, El Salvador, Kambodsja, Kongo, Kypros, Korea, Libanon, Liberia, Mosambik, Namibia, Somalia og Vietnam.

Forband
-------

| Logo | Namn | Hovudkvarter |
| --- | --- | --- |
|  | **Headquarters, Indian Army** | New Delhi |
|  | **Central Command** | Lucknow i Uttar Pradesh |
|  | **Eastern Command** | Kolkata i Vest-Bengal |
|  | **Northern Command** | Udhampur i Jammu og Kashmir |
|  | **Southern Command** | Pune i Maharashtra |
|  | **South Western Command** | Jaipur i Rajasthan |
|  | **Western Command** | Chandimandir i Haryana |
|  | **Training Command** | Shimla i Himachal Pradesh |

Regiment
--------

Soldatar frå Rajput Regiment
Soldatar frå Sikh Light Infantry
Soldatar frå Madras Regiment
Oppbygginga av Den indiske hæren byggjer på den britiske. Han består av regiment som er ansvarlege for å danna bataljonar til ulike operasjonar. Kvart regiment har ein eigen identitet og lojalitet, og soldatar blir som regel heile karrieren sin i eitt regiment.

Infanteri-regiment rekrutterer soldatar ut frå visse kriterium som regional, etnisk eller religiøs tilhøyrsel, ei anna arv frå den britisk-indiske hæren. Det er blitt gjort ulike framlegg om å danna regiment utan slike band, men desse har hatt lite suksess. Hæren har 31 infanteriregiment:

**Infanteriregiment etter alder:**

|  |  |  |  |  |  |
| --- | --- | --- | --- | --- | --- |
| * Brigade of the Guards
* Parachute Regiment
* Mechanised Infantry Regiment
* Punjab Regiment
* The Madras Regiment
* The Grenadiers
* Maratha Light Infantry
* Rajputana Rifles
* Rajput Regiment
* Jat Regiment
* Sikh Regiment
* Sikh Light Infantry
 |  | * Dogra Regiment
* The Garhwal Rifles
* Kumaon Regiment
* Assam Regiment
* Bihar Regiment
* Mahar Regiment
* Jammu & Kashmir Rifles
* Jammu & Kashmir Light Infantry
* Naga Regiment
 |  | * 1 Gorkha Rifles (The Malaun Regiment)
* 3 Gorkha Rifles
* 4 Gorkha Rifles
* 5 Gorkha Rifles (Frontier Force)
* 8 Gorkha Rifles
* 9 Gorkha Rifles
* 11 Gorkha Rifles
* Ladakh Scouts
* Rashtriya Rifles
* Arunachal Scouts
* Sikkim Scouts
 | 

 |

Andre regiment:

* Regiment of Artillery (artilleri)
* 63 kavaleri/stridsvognavdelingar, mellom anna President's Bodyguard, 1st Horse/Skinner's Horse, 2nd Lancers/Gardner's Horse, 3rd Cavalry osb.

Kjelder
-------

* *Denne artikkelen bygger på «Indian Army» frå Wikipedia på engelsk, den 26. november 2014.*
	+ *Wikipedia på engelsk oppgav desse kjeldene:*
* Singh, Sarbans (1993). *Battle Honours of the Indian Army 1757–1971*. New Delhi: Vision Books. ISBN 8170941156.
* International Institute for Strategic Studies; Hackett, James (ed.) (2010). *The Military Balance 2010*. London: Routledge. ISBN 1-85743-557-5.
* Praval, K.C. Praval *Indian Army After Independence* (3rd ed. 2013) utdrag ved amazon.com


---

1. ↑  «Infantry Regiments». Bharat Rakshak. 2008. Arkivert frå originalen 7. oktober 2013. Henta 24. januar 2014.

* «STRUCTURE OF ARMY», indianarmy.nic.in